Fantasztikus helyen, az óvárosban található a lakás. Serena nagyon segítőkész volt. Minden kérdésre mindig válaszolt. Segített abban is, hogy a környéken hol találunk pl. kávézót, kisboltot, éttermet...
A lakás csodálatos. Minden úgy volt, ahogy a leírásban szerepel. Illetve a szekrényben még vállfákat is találtunk, pedig az elvileg nem szerepelt a leírásban. A szekrényben is csinált nekünk helyet, kényelmesen ki tudtuk pakolni a ruhákat. A fürdőszoba gyönyörű, a konyha mindennel felszerelt. A legfelső szinten található teraszról gyönyörű kilátás nyílik a tengerre. A teraszon asztal, székek is vannak, így pl. lehet ott reggelizni. Mivel a lakás több szintes, sok a lépcső, ami nekünk egyáltalán nem okozott problémát. De ha valaki nem bír lépcsőzni, akkor nem biztos, hogy ez a megfelelő lakás. A környék mesebeli, elképesztő hangulata van. Mi béreltünk autót. Serena jelezte, hogy nem egyszerű a parkolás, de szerencsére mindig találtunk a közelben ingyenes parkolóhelyet, ez sem volt probléma. De kellemes sétával is elérhető közelségben vannak a látnivalók. A szomszédok kedvesek, segítőkészek, barátságosak.
Biztosan visszatérünk még Bariba és reméljük, hogy újból Serena lehet a házigazdánk! Bátran ajánlom mindenkinek ezt a csodálatos lakást és Serenáékat.